Misleiding, verdeling en die vervreemding van Puk-studente
deur Admin in Mediaverklarings op 24 January, 2018
AfriForum Jeug veroordeel die videoboodskap van prof. Fika Janse van Rensburg, adjunkvisekanselier van die Noordwes-Universiteit (NWU) se Potchefstroomkampus, wat op 22 Januarie 2018 op Facebook geplaas is.
Dié video spreek twee kwessies aan, naamlik die universiteit se taalbeleid, en, volgens hóm, dat eerstejaarstudente voel hul individualisme en vryheid van assosiasie word geskend. Die NWU-bestuur het, na aanleiding hiervan, koshuise belet om tussen 8:00 en 17:00 enige koshuisdrag tydens die registrasie-en-oriënteringsprogram (R&O-program) te dra.
“Ouers het hul kinders met geruste harte by die Puk afgelaai, want hulle is deur prof. Fika en die NWU-bestuur mislei om te glo dat hul kinders by die Puk met sy ryk studentelewe en unieke kampuskultuur gaan studeer. Dít is tans verseker nie die geval nie,” sê Ohann Fourie, AfriForum Jeug se nasionale koördineerder vir kampusstrukture.
Afrikaanssprekende studente is gevra om te verdaag uit ’n vergadering wat prof. Dan Kgwadi, visekanselier van die NWU, met ’n bepaalde groep studente in die Sanlam Ouditorium op die Puk-kampus gehad het, waarna hy met nie-Afrikaanssprekende studente alleenlik gesels het.
“Skep hierdie tipe aksies nie juis verdeeldheid wat lei tot die vervreemding van ’n sekere groep studente nie? Die groter meerderheid van die groep eerstejaars wat gevra is om te verdaag, het gesê hulle is tevrede met hoe die R&O-program verloop,” sê Fourie.
AfriForum Jeug is van mening dat die R&O-program in die verlede gewerk en sukses behaal het met die bevordering van eenheid onder studente. Dit is ook in hierdie tyd waar studente die eerste voorsmakie van dié Puk-kultuur proe. Dieselfde kultuur wat deur prof. Fika in sy video as nét ’n bestaande kultuur beskryf word.
“‘Integrasie beteken ons moet leer van mekaar’, was prof. Fika se woorde in die video, maar waarom word die opinies van individue hoër geag as dié van die meerderheid van die eerstejaars op die Puk? Die besluite wat tans afgedwing word, weerspreek egter wat prof. Fika in sy video sê,” sluit Fourie af.
AfriForum Jeug stig beurs- en studiefonds vir Afrikaanse studente
deur Admin in Mediaverklarings Witwarm op 27 June, 2016
AfriForum Jeug het ŉ beurs- en studiefonds gestig ten bate van Afrikaans en studente wat in dié taal wil studeer. Donateurs en alumni wat ŉ bydrae tot die fonds wil lewer, sal nie net ŉ verskil in Afrikaanssprekende studente se lewens maak nie, maar ook ŉ verskil in die bevordering en ontwikkeling van Afrikaans teweegbring.
AfriForum Jeug het op 9 Mei as deel van sy #AfrikaansSalBly-veldtog en om Afrikaans se 91ste bestaansjaar te vier tydelike taalmonumente uit Jenga-blokke gebou waarop daar Afrikaanse woorde gedruk is.
#ReformPuk se leier wys sy rassisme op Facebook
deur Admin in Mediaverklarings Witwarm op 04 November, 2015
Die #ReformPuk-leierskap se rassisme is duidelik as mens deur plasings op leier Tsholofelo Motlogeloa se Facebook-blad blaai. In een van die plasings skryf hy: “I hate white people with [a] passion [and] they must fucken [sic] go [back] to Europe… [I’m] sorry God”. En in ’n ander: “I hate a white man, [I’m] sorry guys they [are] bad people”.
AfriForum Jeug rig waarskuwing aan prof. Kgwadi
deur Admin in Mediaverklarings Witwarm op 22 October, 2015
Prof. Dan Kgwadi, visekanselier van die Noordwes-Universiteit, is deur AfriForum Jeug gewaarsku dat indien hy nie alles in sy vermoë doen om studente se veiligheid te verseker nie, die burgerregte-organisasie die hof sal nader om hom te dwing om op te tree.
Kgwadi moedig radikales aan om te veg
deur Admin in Mediaverklarings Witwarm op 14 October, 2015
AfriForum Jeug neem met skok kennis van die uitlatings wat gemaak is deur prof. Dan Kgwadi, visekanselier van die Noordwes-Universiteit (NWU), tydens ŉ studentevergadering van die groep #ReformPIK. Kgwadi het studente van die groep toegespreek en gesê: “I’m encouraging you to fight.”
Dan Kgwadi verantwoordelik vir chaos op Puk
deur Admin in Mediaverklarings Witwarm op 27 August, 2015
AfriForum Jeug het met skok kennis geneem van ŉ gewelddadige protesoptog vanmiddag op die Potchefstroom-kampus van die Noordwes-Universiteit.
Studente pleit vir behoud van Puk-kampus
deur Admin in Hou ons hier dop op 18 March, 2015
’n Geveg is die afgelope paar weke aan die opbou oor die pad vorentoe vir die Puk-kampus van die Noordwes-universiteit.
Aan die een kant is prof. Dan Kgwadi, rektor van die NWU, en sy ondersteuners wat alles in hul vermoë wil doen om ’n unitêre universiteitsmodel af te dwing wat die toekoms van Afrikaans as onderrigtaal en gehalte-onderrig op die spel kan plaas.
Aan die ander kant is ’n groeiende getal studente, alumni, ouers, akademici en onderwyskenners wat hulle vir die behoud van Afrikaans, die bestaande onderrigmodel op die Puk-kampus en die unieke studentelewe beywer.
AfriForum Jeug eis stappe teen arrogante ISR-lede
deur Admin in Hou ons hier dop Mediaverklarings op 12 March, 2015
AfriForum Jeug het die raad van die Noordwes-Universiteit én prof. Dan Kgwadi, visekanselier, versoek om teen lede van die Institusionele Studenteraad (ISR) op te tree.
NWU-besering ’n geïsoleerde geval
deur Admin in Mediaverklarings Witwarm op 23 January, 2015
AfriForum Jeug neem kennis van ’n voorval waartydens ŉ senior beampte van die Noordwes-Universiteit se Potchefstroom-kampus glo beseer is in ’n onderonsie met ’n groep eerstejaars. AfriForum Jeug voel baie sterk daaroor dat dié as ŉ geïsoleerde geval beskou moet word en dat die voorval nie uit verband geruk moet word nie.
deur Admin in Mediaverklarings Witwarm op 04 August, 2014
AfriForum Jeug veroordeel die rassehaat-pamflet wat in badkamers by die Potchefstroomkampus van die Noordwes-Universiteit (NWU) versprei is, ten sterkste. Die pamflet, wat ’n Afrika-bevrydingsembleem soortgelyk aan dié van Sasco bevat, lui: “Kill the Boer, Kill the Racist, Kill Afrikaans.”
Wessels-verslag is ’n mensregteskending
deur Admin in Hou ons hier dop Mediaverklarings op 01 July, 2014
AfriForum Jeug het vandag sy kommer uitgespreek oor die growwe diskriminerende uitlatings wat in die Wessels-verslag van die Potchefstroomkampus van die Noordwes-Universiteit, wat uitgelek het, vervat is.
AfriForum Jeug versoek inligting
deur Admin in Hou ons hier dop Mediaverklarings op 26 June, 2014
AfriForum Jeug het sy regspan opdrag gegee om ’n regsbrief aan die Raad van die NWU-Puk te rig waarin hul versoek dat die Raad se verslag wat aan die minister oorhandig is, aan hul bekend gemaak moet word. Indien die Raad sou versuim om aan die versoek te voldoen, sal AfriForum Jeug sy regspan opdrag gee om die inligting kragtens die Wet op Toegang tot Inligting te bekom.
deur Admin in Mediaverklarings Witwarm op 19 June, 2014
AfriForum Jeug het vandag `n prokureursbrief aan die Raad van die Noordwes-Universiteit gestuur waarin die Raad versoek word om nie die Wessels-verslag in sy huidige vorm te aanvaar of na die minister van hoër onderwys te verwys nie. AfriForum Jeug het die stap gedoen nadat dit duidelik geword het die verslag nie aan die bepalings van die Wet op Gelykheid voldoen nie en tot onbillike diskriminerende en stereotiperende gevolgtrekkings kom.
deur Admin in Mediaverklarings Witwarm op 17 April, 2014
Volgens AfriForum Jeug is die bevindings en voorstelle in die evaluasieverslag wat die Internasionale Ondersoekspan insake die Noordwes-Universiteit gemaak het, kortsigtig en stel dit ’n tree agteruit voor vir dié Universiteit se toekoms en transformasieproses. Dié jeugorganisasie is ook van mening dat die buitelandse lede van die ondersoekspan nie ervare genoeg in Suid-Afrika se unieke situasie is nie, en dat hulle nie-lewensvatbare voorstelle maak, wat onstabiliteit juis sal verhoog op die NWU se drie kampusse.
AfriForum Jeug ondersteun geskorste PUK-Huiskomitee
deur Admin in Mediaverklarings Witwarm op 03 March, 2014
AfriForum Jeug ondersteun lede van die Karlien Dameskoshuis van die Potchefstroomkampus van die Noordwes-Universiteit. Dít, nadat die huiskomitee tydelik geskors is, nadat daar klagtes – wat nie aan hulle bekend gemaak is nie – teen hulle gelê is. Die jeugorganisasie is van mening dat die Universiteit onbillik teen die studente optree.
“Tomstraat” in Potchefstroom word heringestel as amptelike straatnaam, na onlangse verandering na Steve Biko
deur Admin in Mediaverklarings op 24 September, 2008
AfriForum Jeug het die bekende “Tomstraat” (ook bekend as Steve Bikostraat) in Potchefstroom vandag opnuut ingehuldig as die amptelike en korrekte naam van die betrokke straat. By die geleentheid, waar AfriForum Jeug se tak in Potchefstroom amptelik gestig is, is nuwe straatborde met die woorde “Tomstraat”, sowel as ŉ groot bord met die woorde, “Welkom in Tomstraat”, onthul en bekendgestel. ŉ Verskerping van AfriForum Jeug se veldtog teen Potchefstroom se naamsveranderings is ook aangekondig.
deur Admin in Mediaverklarings op 08 August, 2008